Emlékbeszéd. 
19 
ők is tudomást szereztek a komoly tudósok ribilliójáról — 
dicsérték, átkozták vagy szerzőjét kerékbe törésbe Ítélték, kiki 
tudása, tudatlansága Ízlése vagy temperamentuma szerint. 
Darwin nem pihent meg nagy munkája után, nem várta 
be a világ kritikáját, hanem a meggyőződés erejével dolgozott 
tovább s egymás után ontotta nagy munkáit, melyek mind- 
egyike egy-egy szeme annak a láncnak, mely új biológiai föl- 
fogásunkat körülfogja. 1862-ben megjelenik nagy műve, mely 
az állatvilágban a szelidités okozta változásokat tárgyalja. 
1871-ben ír az ember eredetéről és a nemi kiválasztásiéi. 
Hogy biológiai felfogásának általános érvényességét dokumen- 
tálja már 1862-ben ír az Orchideák megtermékenyitéséről s 
ezzel megnyitja hosszú sorát botanikai műveinek, melyekben 
addig csupa ismeretlen, vagy csak kevéssé ismert jelenségekre 
hívja föl a figyelmet. ír a kúszó, a rovarevő növényekről, az 
önbeporzásról és idegen beporzásról s 71 éves korában, 1880-ban 
Francis fiával együtt — ki 1888 óla a cambrigdei egyetemen 
a botanika tudós tanára — kiadja a növények mozgásáról 
szóló munkáját. Mind olyan mezőkön jár, melyeket előtte 
senki, vagy csak kevesen tapostak. 
Kora ifjúságában tanult, később öt világrészben gyűjtött, 
boldog házasélele által megaranyozott csendes falusi magányá- 
ban, hol kedvező anyagi viszonyok között élve — nem kellett 
kivennie részét a theoriájában olyan fontos szerepet játszó 
létért való küzdelemből, feldolgozta gazdag zsákmányát, hogy 
azután késő aggságáig világgá szórja nagy szelleme kincseit, 
mérhetetlen tudása tárházát nyitva meg a tudnivágyó emberi- 
ség előtt. Ernyedellenül dolgozott még abban a korban is, 
melyben más törékeny ember rég pihent, de végre a termé- 
szet örök törvénye rajta is érvényesítette jogait. A bátor utazó, 
a késő aggkoráig kitartó munkás letört. 1882. ápril 19-én 74 
éves korában szívbajban meghalt. Nagy nemzete csak méltó 
elismerésben részesítette nagy fiát haló poraiban, mikor egy 
hét múlva a Westminster apátság kriptájában, a britt Pantheon- 
ban helyezte örök nyugalomra, közel Newton sírjához. 
* 
2 * 
